የሶማሊያ ፍርድ ቤት በአምስት የአልሸባብ ሸማቂዎች ላይ የሞት ቅጣት ወሰነባቸው
የሶማሊያ ፍርድ ቤት በተሸከርካሪ የተጠመደ ፈንጂ ይዘው በተገኙ አምስት አልሻባብ አባላት  ሸማቂዎች ላይ የሞት ቅጣት መወሰኑን አስታወቀ፡፡ሸማቂዎቹ  ሶስት በርሜል ፈንጂዎችን በተሸከርካሪ ጭነው ወደ ፑንት ላንዷ ቦሳሶ ከተማ በመጓዝ ላይ እያሉ ሚያዝያ 18/2009 ዓመተ ምህረት እጅ ከፈንጅ መያዛቸውን የፑንት ላንድ ወታደራዊ ፍርድ ቤት ሊቀመንበር አብዲፈታህ ሃጂ አደን አስታውቀዋል፡፡ በወቅቱ ፈንጂዎቹን በአካባቢው ለነበሩ የመገናኛ ብዙኃን ማሳየታቸውንና  እያንዳንዱ በርሜልም በተለያየ ጊዜ እንዲፈነዳ ታቅዶ እንደነበር ጨምረው አብራርተዋል፡፡እነዚሁም ከአልቃኢዳ ጋር ግንኙነት ያላቸው ሲሆን፤የሞት ቅጣት ፍርዱ የሚፈጸመው በሀገሪቱ ፕሬዝዳንት ሲጸድቅ መሆኑን ነው የተገለጸው  ፡፡ይህም በሀገሪቱ እስላማዊ ሸማቂዎች የሚፈጸሙ የቦምብ ጥቃቶች እየጨመሩ በመጡበት ወቅት የተመዘገበ ስኬታማ የፍርድ ሂደት መሆኑ ተመልክቷል ፡፡አልሻባብ  የሶማሊያ መንግሥት ገልብጦ አክራሪ የእስልምና ህግ  ተግባራዊ የማድረግ ፍላጎት ያለው መሆኑ ይታወቃል ፡፡